PIIBLIKOHVIK
Tere tulemast taas Piiblikohvikusse!
Täna räägime tõelisest abielust.
Ainsast tõelisest abielust.
Stuudios on Pasi Turunen. Tere tulemast! - Aitäh.
Osaled mitmes tegevuses. Töötad Patmoses,
oled raadios toimetaja, teoloog, kirjanik
ning ka ühenduse Tõeline Abielu pressisekretär. - Jah.
Parlament tegi saatusliku otsuse
abieluseaduse muutmise kohta.
Minul tekkis selline tunne, paranda mind, kui eksin,
et otsuse tegemise ajal näisid kristlased magavat.
Kõikjal arvati, et see ei saa ju ometi läbi minna.
Kuid läks. Mis nüüd saab?
Inimestega peetud vestluste põhjal näib, et paljud ärkasid siis lõpuks.
See näitab, et sinnamaani magati. Mõte sellest, et abielu,
mida on läbi inimkonna ajaloo mõistetud mehe ja naise liiduna,
et lastel oleks oma isa ja ema,
sattus äkitselt ohtu, kui seda taheti radikaalselt muuta.
Uus nägemus oleks inimkonna ajaloos
noorem kui mobiiltelefoni leiutamine.
See äratas paljud kodanikeühendused
ja sama laine harjal õnnestus meil luua ühendus
nimega Tõeline Abielu.
Meie tegevus oli näha mulluses allkirjakogumiskampaanias,
mida kogunes üle 107 000.
Praeguse saate ajal käib veel lõplik nimede kontroll.
On küsitud, kas see lükati kõrvale, kuna parlament edendab
abieluseaduse muutmisest tulenevaid sellega seotud seadusmuudatusi.
Neid on eelmise aasta lõpust alates üha rohkem parlamendis esitletud.
Mõned arvavad, et kõik on läbi, kuid see pole nii.
Ühenduse Tõeline Abielu kodanikualgatust
pole praeguse seisuga parlamendis veel arutatud.
See alles tuleb.
Vaatamata hilinemisele ärkamine siiski tuli.
Tõeline Abielu on välja andnud igasuguseid trükiseid.
Näiteks selline Tõeline seinakalender.
Siin on tõeliselt uhked pildid.
Kui keegi soovib seda ja muud ühenduse materjali,
saab seda tellida. - Sellega toetate ühenduse tegevust.
Seda saab teha netilehel aitoavioliitto.fi
Samalt aadressilt leiab
rohkesti ekspertite artikleid, ka soome keelde tõlgituid,
mida mujalt eriti ei leia.
Samas on ka palju soome ekspertide ja aktivistide kirjutisi,
mida soojalt soovitan.
Näiteks ühenduse saadetud kiri haridusametile
seoses nende avaldatud juhistega "Võrdõiguslikkustöö on oskus".
Meie meelest kasutatakse seal täiesti ebaselgeid termineid
seoses soo ja muu sarnasega.
Pidevalt toimub midagi. Tegutseme aktiivselt,
püüame mõjutada ministreid, avaldada oma seisukohti jms.
Soovitan seda kalendrit. Selle kaanel on pilt suurest lipust,
mis pandi lehvima 28.-29. septembril, meie kampaania viimastel päevadel,
kui koguti viimased nimed.
Olime ilmselt veidi ulakad, kui lipu ka Toomkiriku trepile viisime.
Sinna on viidud ulakamaidki asju.
Kirjutate ka usinalt raamatuid.
Kuva ja Sana andis välja raamatu "Ühiskonnaeksperiment lastega?".
See on kasvatustraditsiooni ja -teooria professori Tapio Puolimatka
hiilgav raamat antud teemal. - Suurepärane raamat!
Täiesti ausalt ja valetamata, milleks polegi põhjust,
see ajakohastab veelgi Tapio eelmise raamatu argumente.
Abielu teema ja kuidas see lapsi mõjutab
on suur ja tähtis küsimus.
Mind on üllatanud, kuidas, ja ma ei tea, kas teadlikult või mitte,
lubatakse endale teadmatust.
Ma ei tea, kas see on tahtlik või mitte.
Vestlustes "vikerkaare"-aktivistidega
ei näi nad tõesti mõistvat, mis pistmist on abielul lastega.
See näib neile kummalise mõttena.
Seda peab neile seletama nagu leiutaks uuesti jalgratast.
Lapsed on algusest peale olnud põhjus,
miks abielu on läbi inimkonna ajaloo nähtud just mehe ja naise liiduna.
Isegi ühiskondades,
kus homoseksuaalsusse on positiivselt suhtutud.
Näiteks Antiik-Kreekas esines homoseksuaalsust nagu tänapäevalgi.
Arvati, et kaks teineteist armastavat täiskasvanud meest võivad nii elada.
Ometi nähti abielu täiesti eraldi liiduna mehe ja naise vahel.
Aristoteles, Platon, Cicero ja paljud teised antiikfilosoofid
pidasid abielu oluliseks.
Ei saa öelda, et nägemus abielust mehe ja naise vahelise liiduna
lähtuks mingist vihast või patoloogiast seksuaalvähemuste suhtes.
See põhineb abielu olemusel, mis lähtub bioloogilisest reaalsusest.
Mees ja naine võivad lapsi saada.
See reaalsus ei muutu ka siis,
kui meil on paljunemistehnoloogiaid,
mis on soolisest suhtlemisest kunstlikult eemaldanud teise soo.
See on huvitav ja tuleb esile ka Puolimatka raamatus,
et sooneutraalne abielu ja suhted
muudavad vanemaksolemise mõistet,
nii et praktikas vajatakse lastesaamiseks alati
mingit kolmandat, välist osapoolt, kes lapsesaamises osalema peab.
Lapsi hangitakse mingite lepingute teel.
Selle mõjude kohta lastele on erinevaid uurimusi.
Ulatuslikke, üleriigilisi juhusliku valimiga uurimusi on 8.
Need viitavad, et lapsed ei tunne end hästi peredes,
kus puudub teine bioloogiline vanem.
Sellest Puolimatka oma unikaalsel moel kirjutabki.
See on niivõrd tähtis, et kõigi vastavate argumentide puhul,
mis väidavad seda võrdõiguslikkuse küsimuseks,
tuleb küsida, kas võrdsed õigused on ka lastel.
Ja kui öeldakse, et see on armastuse pärast,
tuleb küsida, kas see on ka laste suhtes armastav.
Õigustest rääkides tuleb küsida, kuidas on lood lapse õigustega.
Täpselt. Tundub, et lapse õigusi tahetakse eirata.
Ühenduse Tõeline Abielu kodanikualgatuse kampaania tipus
tekkis kriitika, et laste teema on antud arutelus kunstlikult tõstatatud.
Meenutaksin, et lapsed kuuluvad siia valemisse.
See ei tähenda, et seaduses oleks mingi paljunemissundus,
nagu mõni väidab.
See näitab taas, et ei mõisteta üldse, millest jutt käib
ja miks on abielu mehe ja naise vaheline liit.
See ei sisalda seaduslikku sundust paljuneda,
vaid arvestab faktiga, et meeste ja naiste suhetest sünnivad lapsed,
kes väärivad oma isa ja ema.
See on lähtekohaks ka ÜRO lapse õiguste konventsioonile.
Lapsed on selle kõige keskmes.
Millised mõjud on antud ühiskonna- eksperimendil tulevastele põlvedele,
näeme alles aastakümnete pärast.
Kui mõelda abielulahutusseadustele, mis liberaliseerusid 1970. aastail,
siis oli toonagi uurijaid ja uurimusi,
kelle väitel see olevat lastele hea ja vabastav kogemus.
Aastate jooksul erinevate pere- struktuuride raames tehtud uurimused
abielulahutuse mõjude kohta näitavad, et need on peamiselt negatiivsed.
Inimesed elavad selle muidugi üle nagu teisedki vastuolud,
kuid need jätavad oma jälje.
Pole seega põhjust uskuda kinnitusi,
mida "vikerkaare"-aktivistidelt tihti kuuleb,
et sel seadusemuudatusel pole mingeid negatiivseid mõjusid.
Kasvavat üksnes kõigi inimeste õnn ja ühiskonnas muutub kõik paremaks.
Argument, et millelgi on üksnes positiivsed mõjud, pole isegi usutav.
Mainisid, et see on pikema perspektiivi küsimus.
Mõjud ilmnevad vähehaaval jne.
Kuidas motiveeriksid inimesi võitlema tõelise abielu eest?
Teame, et see seadus on parlamendis heaks kiidetud.
See jõustub alles 2017. a märtsis,
kui meie kodanikealgatus ei õnnestu.
Spekuleerime veidi. Kui algatus ei õnnestu, mis siis?
Tuleb realistlikult arvestada faktiga,
et parlamendivalimised muutsid parlamendi koosseisu
varasemast negatiivsemaks
traditsioonilise abielunägemuse osas.
Seal on ka grupp rahvaesindajaid, kes on kuue pahempidi pööranud
ja arvavad, et kuigi hääletasid abielumuutuse vastu,
on see teema nüüd lõpetatud.
Nad arutavad, kuidas see mõjutab kodanikualgatussüsteemi usutavust.
Põhimõtteliselt on minu vastus sinu küsimusele sama,
kas see õnnestub või mitte.
Ükskõik, kumba küsid,
vastan, et töö, tegevus ja võitlus jätkuvad.
Kui oletada, et see läheb läbi
ning meie töö, veendumused ja pürgimused õnnestuvad,
ja tühistatakse halvasti ettevalmistatud sooneutraalse abielu seadus,
mis täielikult eiras hinnangut selle mõjust lastele, mis oli ülitähtis,
ei tähenda see,
et "vikerkaareinimesed," kellele see on tähtis teema olnud,
alla annaksid ja loobuksid ega tõstataks seda uuesti.
Nad alustavad uuesti sama juttu.
Peame valmistuma selleks, et mis ka ei juhtuks,
abielu mehe ja naise vahelise liiduna, tõeline abielu,
vajab endiselt eestkostmist ja vaevanägemist.
Oleme keset suurt kultuurilist murrangut,
mis ei alanud sooneutraalse abieluseadusega.
See on teatud mõttes üks suure kultuurilise muutuse verstapost,
kuhu on jõutud selle kaudu,
et abielu mehe ja naise vahelise liiduna on läbinud suure inflatsiooni
meie, heteroseksuaalide seas.
Abielulahutusseadusandlust on liberaliseeritud.
Ma ei mõtle, et peaksime kella ajaloohämarustesse tagasi keerama.
Need on lihtsalt reaalsed faktid.
Austus abielu suhtes on nõrgenenud isegi kristlaste seas.
See, kuidas näeme abielu olemust, eriti kui räägime kristlikust kirikust,
selle teoloogilist alust Jumala seatud mehe ja naise vahelise liiduna,
ja mida see tähendab.
Väidetakse, ja ma päriselt ei usu seda, aga isegi kristlaste seas olevat ...
ning seda on USAs uuesti uuritud ja see ei pea paika,
et abielulahutusi on kristlaste seas sama palju kui mittekristlaste seas.
See põhineb teatud statistilistel projektsioonidel.
Asja uuesti uurides ei pidanud see eriti paika.
Abielud kestavad kauem just usklike, ka kristlaste seas.
See ei tühista fakti, et abielu staatuse nõrgenemine aastakümnete jooksul
hõlmab ka kristlaskonda.
See tähendab, et kui tahame taastada abielu endise positsiooni,
tuleb olla valmis pikaajaliseks tööks ning avastada abielu täiesti uuesti.
Märkan, et olen protestandina üllatuslikult ühel nõul paavstiga
või ehk nõustub paavst minuga, kui ta kirjutas kuskil,
et inimesed ei vasta üksnes ratsionaalsetele argumentidele,
vaid sellele, mis on kaunis ja püha.
Kui mõelda tulevastele aastatele, peame uuesti avastama
mitte üksnes abielu kaitsvad ratsionaalsed argumendid,
mida me ei vaja vähem, vaid rohkem, aga leiutama ka viisi,
kuidas muuta abielu inimeste silmis taas kauniks ja pühaks.
Minu meelest,
uskliku inimesena, kes peab Piiblit Jumala Sõnaks,
peavad kogudused ja kristlased leidma,
kuidas Piibel kirjeldab abielu,
ja kuidas kogu evangeeliumi tuum koondatakse pilti,
mida Piibel näitab Kristuse ja Tema koguduse kohta,
kus üks on Peigmees ja teine Mõrsja.
Kui Piibel räägib eskatoloogiast, siis mis meenub Ilmutusraamatust?
Mitu koletist? - Kristuse mõrsja.
Oleks pidanud ütlema, et Leif ei tohi vastata.
Paljudele meenuvad Ilmutusraamatu koletised, antikristus jms.
Aga kui kaanon suleti ja Johannes kirjutuspulga käest pani
ning kui Püha Vaimu inspiratsiooniga öeldi viimane 'Aamen' kogu Piiblis,
siis mis on viimane pilt,
mille Jumal tahab inimestele jätta Enda, oma maailmaplaani
ja evangeeliumi kohta?
See on pilt taevasest pulmapeost.
Mitte suurtest raheteradest, mis inimestele kaela sajavad,
ega koletistest, antikristustest, tulest ja väävlijärvest.
Mõrsja ja peigmees saavad kokku.
Paulus ütleb Efeslaste kirja 5. peatükis kaunilt,
et ta räägib saladusest ning mõtleb Kristust ja kogudust.
Peaksime leidma kogudustes tee tagasi evangeeliumi tuuma juurde.
Kui jutlustame evangeeliumist, on meil siin selge mudel.
Jumal kutsub inimesi osadusse Endaga oma Poja juurde
nagu kaks armunut, peigmees ja pruut leiavad teineteist ja armuvad.
See on võimas ja kaunis pilt. Selles on midagi püha.
Seepärast tuleks uuesti avastada ka abielu.
On ka teisi asju, aga eks sa siis küsi nende kohta.
See pilt on äärmiselt kõnekas, kui mõelda, et see läbib kogu Piiblit.
Piibel alustab ja lõpetab abieluga.
Vahepeal Vanas Testamendis kujutavad prohvetid Iisraeli rahvast
Jumala truudusetu mõrsjana, kui nad ebajumalaid teenisid.
Ja kuidas Jumal armastab armukadedusega Iisraeli,
kelle Ta on otsekui naiseks võtnud.
See pilt läbib kogu Piiblit ja kulmineerub Ilmutusraamatus.
Võiks veel lisada, et vahel väidetakse, et abielu on muutunud
ja Piibliski näeb erinevaid abielusid.
Võime arutada Piibli erinevaid abielumudeleid,
aga antud vestluse seisukohast puudub sealt olulisim abielu,
mida ei mainita kordagi: samasooline abielu.
Milliseid variatsioone seal ka poleks,
ja kui kunagi patriarhide ajal sallis Jumal polügaamiat,
siis kõigis piiblitekstides võib leida vähemalt kaudset kriitikat selle vastu,
et võetakse palju naisi. See tõi alati probleeme.
Kuid Piibli abieluliikide seas pole samasoolist abielu.
Piibel on selles väga järjekindel.
Abielu on algusest peale mehe ja naise vaheline liit.
Aadam ja Eeva olid üle 900 aasta sama inimesega.
Tehke järele!
Proovige jah!
Kui mõelda ühenduse Tõeline Abielu, sinu ja kristlaste tööle,
siis soovitad pika perspektiivi tööd. - Absoluutselt.
Ja ma ei räägi siin üksnes ühenduse esindajana,
vaid ka üksikkristlasena.
Tõeline Abielu pole vaimne ühendus. Meil on agnostikuid, ateiste ja teisi,
kes peavad tähtsaks, et abielu oleks mehe ja naise vaheline liit.
Olgu asi usklikus või mitteusklikus,
arvan, et peame lähtuma sellest, et abielu tuleb taas ausse tõsta.
See algab esmalt sellest,
et kõik abieluinimesed peaksid hoolitsema oma abielu eest
ja tunnistama oma eludega, et abielu on hea ja tähtis asi.
Peame arvestama ka inimestega, kelle elu pole vastanud ootustele,
kuid see ei saa kaotada Jumala poolt Piiblis kehtestatud ideaali.
Ühiskondlikust aspektist on abielu kasulik kogu ühiskonnale,
isegi kui ei taheta vaadata seda kristliku maailmavaate vinklist.
Meeles tasub pidada ka lapsi ja selle mõju nendele.
USAs toimunud Elu Poolt kampaanias
toetas teadus elupooldavat liikumist.
Ultrahelipiltidel ja -videotel kuuldi loodete südamelööke
ja nähti, et üsas on inimene.
Samamoodi toetab teadus ka tõelist, mehe ja naise vahelist abielu.
Väidan, et kui uurimusi jätkatakse,
siis kahtlen, et seni saadud info selle kohta,
et lapsel on kasulik omada isa ja ema, ümber lükataks.
Väidan seda. See on üks asi, kus teadus on meie poolt.
Peame ise oma eludega abielu reaalsusi ellu viima.
Abielu allakäik on kaua aega võtnud.
Lühemas perspektiivis kestis see vähemalt 50 aastat,
kui vaatleme 60. aastate radikaalset perelõhkumist.
Kogu ühiskonna muutumine ja industrialiseerumine.
Abiellumine tähendas varem otsekui ühiselt maatöö alustamist.
Kui isad linna tööle läksid, jäid emad koju lapsi hoidma.
See hakkas olukorda muutma.
Keegi ei taha kultuurikella tagasi keerata.
Üks asi, mille vahepeal unustasin, oli see,
et kui 1970. a-te algul toimus USAs aborditeemaline kultuurilahing,
algas see Roe v. Wade'i otsusest,
mille taga oli hiljem usule tulnud naine, kes tunnistas,
et valetas kohtus vägistamisest tekkinud rasedusest, et aborti teha.
Ta võitleb tänapäeval abordi vastu.
USAs osales 1970. a-il abordiseaduse liberaliseerimisel
isegi Lõuna-Baptistide Liit. Mõelda vaid!
Pärast aastakümneid kestnud Elu Poolt tööd
on Lõuna-Baptistid eetilisel eesrindel ja kaitsevad sündimata elu.
Tänapäeva USA noored
on USA ajaloo kõige elupooldavam põlvkond.
Kui mõelda abieluvõitlusele kultuuriliselt,
peaksime vaatama kaugele ette.
Kui Jeesus ei tule tagasi, peame ehitama tulevikku ja mõtlema,
millist olukorda tahaksime 30-40 aasta pärast näha
ja kuidas näevad abielu meie lapsed.
Sellesse tuleb investeerida ja mõista,
et see ei juhtu üleöö, vaid tööd tuleb teha püsivalt.
Kui selle tööga mingil tasandil ühineda,
tuleks valmistuda ka vastuoludeks.
Oled ka ise nn vihaposti saanud ja mullegi näidanud.
Seda ei saaks saates isegi lugeda.
Kuidas motiveeriksid kristlasi,
kes kohtavad pahameelt selle tõttu,
et kaitsevad tõelist abielu?
Jeesus vastas selle peale: Rõõmustage!
Kui teid õigsuse pärast taga kiusatakse, rõõmustage!
See ei tohiks üllatada.
See on üks teemasid, mille tõttu paljud pole julgenud,
ka möödunud aasta vältel, enam avalikult tunnistada,
et nende meelest peaks abielu jääma mehe ja naise vahele.
See on üks murettekitav kõrvalmõju antud debatis.
Ma ei tea, kas siiralt või mitte,
kuid paljud "vikerkaare"-aktivistid eitavad selle fenomeni olemasolu.
Isegi tuntud kultuuritegelased on mulle kõrva sosistanud,
et nõustuvad meiega, kuid ei saa seda avalikult väita
oma ringkonna tõttu, et mitte probleeme tekitada.
Kuidas oleme jõudnud aega,
kus inimesed ei julge valjult öelda maailma kõige loomulikumat asja,
et abielu on mehe ja naise vaheline liit?
Tuleb valmistuda ja aktsepteerida, et oleme siin maailmas kummalised.
See pole ju midagi uut.
Kristluse alates oli see vastukultuur.
Nagu Lõuna-Baptistide eetika- ja usukomisjoni juht Russell Moore
oma raamatus "Onwards" ütles: "Keep Christianity strange!"
Jätke kristlus veidraks!
Kristlikust abielust rääkides, küsis üks tüdruk, kas ta ei mõista,
kui kummaliselt see tänapäeva inimeste kõrvus kõlab.
Ta mõtles veidi ja ütles: "Mõistan täpselt, kui veider see näib.
Aga sa pole veel midagi kuulnud.
Usume Päästjat, kes suri ja surnuist üles tõusis,
taevasse läks ja sealt kord pilvedel hobuse seljas tagasi tuleb."
Kristluses on sellest palju veidramaid asju.
Kui me ei julge abielust kinni hoida,
kuidas julgeme järgida ülejäänud kristlust?
Aitäh, Pasi Turunen, et julgustasid meid selles ülitähtsas võitluses.
Aitäh, head vaatajad!
Tellige Tõeline seinakalender ja muud aadressilt aitoavioliitto.fi
Kui te midagi tellida ei taha, on seal palju lugemist.
See võitlus on alles alanud ja jätkub Issanda saabumiseni
julgelt selle eest, mida tõeks peame.
Jumala õnnistust! Kohtume nädala pärast Piiblikohvikus!
Televisioonitöö on koostöö.
Kui minul on stuudios külaline,
on kaamerate taga ja mujal veel mitmeid teisi tegelasi.
Seda tööd ei saa teha ilma teisteta ega ka sinu abita.
Võid toetada TV7 Eesti tööd,
helistades annetustelefonil 900 1777.
Kõne hind on 7 eurot.
Lisainfo: www.tv7.ee
Piiblikohviku saadet saad toetada
ekraanilolevate pangakanalite kaudu.
Õnnistust sinu ellu!
Tõlge: Monika Jaaguri